
DISSERTATIO  MEDICA 


INAUGURALIS, 


DE 

TUBERCULORUM  ORIGINE. 


Auctore  Guliemio  Carolo  Henry. 


Scientia:  “pathologicae”  quaestio  omnino  gra- 
vis, morborum  curatione  quam  maxime  versa- 
ta, medicisque  hodiernis  acriter  agitata,  nobis 
est  aggredienda.  Hanc,  telae  morbidae  indaga- 
tione subtili  et  dibgente,  signisque  omnibus  in- 
ter se  optime  collatis,  et  rite  perpensis,  prout, 
post  valetudinis  adversae  prima  animadversa  in- 
dicia, sese  obtulerunt,  esse  componendam,  nemo 
dubitat.  Pluribus  tamen  hunc  cursum  tenen- 
tibus, scientiae  suae  impense  etiam  deditis,  ea 

sunt  notata,  quae  minime  simplicia,  ideoque 
interpretationes  varias  haud  recusantia,  opi- 
nionibus prius  statutis,  altasque  in  animis  eo- 
rum radices  agentibus,  favere  visa  sunt.  Sig- 
norum necnon  historice,  aegrotis  medico  tradi- 
tae, quibus,  antequam  sese  curae  illius  commi- 
sissent, occupati  erant,  morborumque  aliorum 
eos  olim  tentantium,  semper  mancae  sunt  saepe 
etiam  parum  fiducia  dignae.  Hisce  errorum 
causis  perpensis,  clauda  quoque  et  imperfecta 
actionum  telarumque,  non  modo  morbo  implici- 
tarum  verum  etiam  omnino  naturalium  cogni- 
tione,— mutationum  ordinem,  quae  tuberculis, 
in  variis  corporis  humani  telis  natis,  antecedunt, 
alta  caligine  mersum  adhuc  latuisse  quis  mi- 
rabitur ? 

Haec  sunt  praecipua  quae  de  tuberculorum  ori- 
gine medici  nostrates  et  Galli  nunc  existimant. 

Imo,  Corpora  haec  ex  vasorum  secernentium 
morbida  quadam  parum  cognita  conditione  na- 
sci (vice  de  nutrition)  cujus  nec  prodromus  nec 
assecla  necessario  est  inflammatio,  judicant  et 

Laennecius  et  Andralius.  Hanc  doctrinam  nos 
quantum  possumus  tueri  parati  sumus. 

%do,  Tubercula,  inflammationis  simplicis  fruc- 
tus esse  Broussais  et  Bouillaud  persuasum  ha- 
bent. 

3 tio,  Ex  hydatidibus  oriri  credunt  et  Jenne- 
rus  et  Baronus. 

Argumentis  quamplurimis  nitentes,  quae  et 
morbi  historia  et  mutationes  organicae  in  cada- 
vere patefactae,  praebent,  tubercula  ex  inflam- 
matione oriri  inficiamur.  Morbum  etenim 
quemcunque  nisi  vel  ex  conditione  anatomica 
partis  eo  tentatae  vel  ex  signis,  nempe  functioni- 
bus laesis,  quae  eum  semper  comitantur,  definire 
nequimus.  Signis  autem  inflammationis,  ali- 
quando certe  observandis,  saepissime  in  iis  quo- 
rum viscera  tuberculis  occupantur,  absentibus; 
mutationibusque  telarum  tabe  laborantium  haud 
omnino  eas  referentibus,  quas  gignit  inflamma- 
tio ; tabem  plilegmasiamque  eundem  esse  mor- 
bum judicantes  nobis  a vera  ratione  magnopere 

lapsi  videntur.  Rem  ita  se  habere  prout  jam 
diximus  est  confirmandum. 

Inprimis  signa  quae  prima  suspicionem  mo- 
vent tubercula  vel  in  procinctu  stare,  vel  jam- 
jam  pulmones,  e.  g.  invasisse  ; eadem  esse  ac 
illa  quae  membranae  mucosae  pulmonum  inflam- 
matione correptae  certa  sunt  indicia  est  faten- 
dum. Hanc  vero  bronchi tidem  tuberculorum 
effectum  non  causam  esse  cito  forsan  videbitur. 
Exemplis  enim  vi  et  numero  plurimum  valenti- 
bus, tubercula  in  pulmonibus  eorum,  qui  nun- 
quam vel  pneumonia  vel  etiam  gravedine  labo- 
raverant saepe  esse  reperta  inter  medicos  con- 
venit.^ 

Quum  autem  Broussais  aliique  forsan  medi- 
ci de  hac  re  aliter  dicant,  ad  morborum  histo- 
rias, quae  haec  aperta  faciunt,  fide  narratas,  est 
provocandum.  Hanc  vero  Laennec  in  quaes- 


* Vide  Laennec  de  1’Auscultation,  t.  i.  p.  56 S,  5 73,  626. 
Baron’s  Illustrations  of  tbe  Enquiry,  &c.  p.  14.  Travers 
on  Constitutional  Irritation,  p.  33. 

tione  nostrae  aliena  tradidit,  (t.  i.  p.  590.)  Qui- 
dam, insania  qui  jam  saepe  arreptus,  alias  bonae 
fuit  valetudinis  in  nosocomio  “ Necker  ” cerebri 
inflammatione  fatigatus,  intra  septem  dies  succu- 
buit. Nec  tussisse  nec  aliquid  excreasse  unquam 
viderunt  ministri.  Pectore  tamen  post  mortem 
explorato,  caverna  par  ovi,  quod  ad  molem,  in 
pulmone  dextro  tuberculis  quamplurimis  ad 
seminis  milii  magnitudinem  referto  inventa  fuit. 
Tria  vel  quatuor  fuere  tubercula  majora  in  pus 
cito  abitura,  jam  in  materiem  flavam,  opacam 
mutatis  partibus  centro  vicinis.  Historia  etiam 
similis  ab  Andralio  (t.  iii.  op.  cit.  p.  1 60,)  narra- 
tur. Quendam  peritonei  inflammatione  demum 
occisum,  ingravescente  morbo  saepenumero  ro- 
gabant medici  anne  tussi  plexus  fuit.  Vel  hac, 
vel  excreatione  vel  spiritu  difficili  se  usquam 
tentatum  esse  semper  negabat.  In  pulmone 
tamen  dextro  deprehensa  est  caverna  ampla 
adeo  ut  pomum  continuisse  potuit,  circa  quam 
multae  aliae  fuerunt  minores.  Per  eundem  etiam 
sparsa  sunt  haud  pauca  tubercula  adhuc  firma 
nec  omnino  mollita.  Phthisis  exemplum,  quo 
tussis  aliaque  morbi  viscera  pectoris  corripien- 

tis  signa,  morti  sex  tantum  hebdomadas  praei- 
vere, narravit  Louis.*  Quatuor  tamen  jampri- 
dem  menses  et  alvus  fuerat  fusa  et  corpus  sen- 
sim marcescebat.  Vestigiis  quoque  morbi  gra- 
vioris quam  ut  nuper  ortus  esset,  in  pulmoni- 
bus prae  se  ferentibus,  tubercula  quam  tussi  et 
spiritu  gravi  tentatus  esset  aegrotus,  longe  diu- 
tius sedem  suam  ibi  habuisse  dubitare  nequi- 
mus. In  aegro  alio  febris  hectica,  sitis. ardens, 
anorexia,  et  macies,  tussi  pectorisque  morborum 
indiciis  annum  totum  antecesserunt,  f Alter 
quoque  iisdem  fere  malis  menses  septem  implici- 
tus decimo  mortuus  est.  Sex  tantum  hebdoma- 
das antequam  obiret,  tussi,  ea  quoque  levissima 
premebatur.  Cavernae  amplae  et  vetustae,  multa 
quoque  tubercula  et  grana  subalbicantia  ambo- 
bus inveniebantur  pulmonibus4  Idem  quoque 
observatio  xxix  a Louis  memorata  pariter  com- 
probat. 

Bouillaud  etiam,  cui  testi  in  re  quam  nunc 


* Sur  la  Phthisie,  p.  88. 
f P.  373,  op.  cit. 


f Loui9,  op.  cit.  p.  368. 

agimus  plus  fidei  forsan  est  tribuendum,  quippe 
qui  omnes  sententias  in  quas  ivit  Broussaisius 
acriter  defendit,  exemplum  nobis  praestitit. 
Puella  menses  xviii  nata  in  nosocomio  “Cochin” 
inflammatione  cerebri  periit.  Nulla  signa  mor- 
bi pectoris  prae  se  tulere  per  octo  dies  dum  illic 
commoraretur,  sed  spiritus  satis  bene  trahebatur, 
nec  olim  ullo  viscerum  horum  morbo  labor- 
asse narratur,  sed  haec  fuit  conditio  pulmonum. 
“ Leur  surface  est  comme  semee  d’une  infinite 
de  petits  grains  grisatres  demitransparens,  sou- 
j acens  a la  pldvre  ; de  semblables  tubercules 
sont  repandus  dans  tout  le  tissu  pulmonaire,  qui 
neanmoins  crepite  parfaitement.  L’extremite 
du  sommet  du  poumon  gauclie,  adherente  a la 
pldvre  sternale,  completement  desorganisee,  est 
transformde  en  une  masse  d’un  blanc  grisatre 
de  consistance  casdeuse,  sans  aucun  vestige  de 
vaisseaux.”  * Duo  etiam  exempla,  quae  opioni- 
bus  hisce  arrident,  nuper  memoravit  Traver- 
sius.  Homo  cujus  manus  excisa  fuerat  subito 
mortem  obiit.  Pulmones  tuberculis  nascenti- 


* Traite  De  L/Encephalite,  p.  52. 

bus  abundabant,  quorum  indicia  nulla  ante  mor- 
tem observasse  videtur.  De  juvene  qui  post 
penem  amputatum  sine  ullo  morbi  acuti  signo 
succubuit,  sic  dicit : “ His  lungs  were  sprinkled 
with  minute  tubercles  in  the  first  stage  of  their 
formation,  of  which  no  suspicion  existed.”  * 
Nemini  igitur  dubium  esse  potest,  historiis  quas 
nunc  protulimus,  multisque  aliis  quas  literis 
mandavere  medici  hodierni,  quin  corporis  hu- 
mani viscera  in  tubercula  ex  parte  saltem  mu- 
tari et  mutata  diu  latere,  absentibus  omnibus 
phlegmasise  testimoniis  possint.  Nonne  tuber- 
culorum origine  interfuisse  phlegmasiam,  nutu 
tantummodo  et  arbitrio  dicitur,  quippe  cujus 
signa  omnino  abesse  constat  ? 

Morborum  autem  singulatim  narratorum  re- 
lictis historiis,  quippe  quas  nimis  saepe  ad  opi- 
niones inter  se  discrepantes  stabiliendas  inter- 
pretati sunt  medici ; quae  leges  quasi  universae 
ab  observationibus  quamplurimis,  fide  maxima 
factis  et  diligentia,  pendent,  ad  ea  confugere 


* On  Constitutional  Irritation,  p.  34. 

oportet.  Hoc  modo,  quid  vel  pneumonia  vel 
bronchitis  apud  tuberculorum  ortum  valeat,  est 
quaerendum. 

In  cadaveribus  eorum,  qui  pneumoniae  acutae 
succubuere,  rarissime  inveniri  tubercula,  phthisi 
etiam  peremptorum  non  multos  pneumonia  ex- 
ercitos esse  pernotescit.  Sic  ex  octoginta  phthisi 
pereuntibus,  quorum  historias  tradidit  Louis, 
septem  solummodo  tentaverat  pneumonia.  Tri- 
bus ex  his  septem,  illo  morbo  annos  quatuor  an- 
te mortem  occupatis  nunquam  abfuerant  tussis 
et  excreatio  nimia.  Haec  exempla  pneumo- 
niam aliquando,  licet  raro,  tuberculorum  esse 
causam  haud  inverisimile  reddidissent,  nisi  cae- 
teri  quatuor  pneumoniam  passi  tres,  sex  et  quin- 
decim annos,  antequam  visa  essent  prima  phthi- 
sis indicia,  nec  tussi  nec  catarrho  plus  quam  an- 
tea laborassent.  Quandoquidem  ex  septem  tabi 
obnoxiis,  in  quatuor  pneumoniae  invasio,  phthi- 
sis in  procinctu  stantis  accessionem  non  festi- 
nasse videtur ; quod  tres  alios  simul  invaserunt 
morbi  hi  duo  aut  casu  et  fortuito  factum  esse 
judicandum,  aut  inflammationi  praeivisse  tu- 

bercula  eamque  accendisse.  Rem  hoc  ordine 
se  plerumque  habere,  comprobant  observationes 
ab  Andralio  ope  stethoscopii  institutae.  Inci- 
piente phthisi  licet  tubercula  multa  parvaque 
pulmone  jam  nata  sint,  pectus,  quum  manu  per- 
cutiatur, sonum  clarum  edit ; murmur  quoque, 
quod  fit  dum  spiritus  fertur,  omnino  integrum, 
nec  crepitus,  plilegmasiae  indicium  auditur.  Tu- 
berculis autem  sedem  suam  jam  diu  habentibus 
et  auscultatione  cavernas  reperiente,  sonum  ob- 
tusum reddit  thorax  quum  partes  circa  vomica- 
rum labra  percutiuntur,  sonus  necnon  supra 
memoratus  auditur  imprimis,  postea  vix  qui- 
dem aut  non  omnino  aure  usurpatur  murmur 
quidvis  ; signa  quae  haud  dubia  sunt  pulmonis 
phlegmasia  correpti.  In  lobulis  necnon  supe- 
rioribus nascuntur  fere  semper  tubercula  ante- 
quam inferiores  invadant ; pneumonia  autem  in 
xlvii  ex  lxxvii  exemplis  * lobulum  inferiorem 
occupavit.  Illa  vero  pulmone  ex  alio  in  alium 
vix  saepe  transit,  tabes  plerumque  ambos  simul 
invadit.  Peripneumoniae  pulmo  dexter  valde 


* Andral.  t.  ii.  Pneumonie,  Resume  Generale. 

saepius  quam  sinister  sedes ; in  xc  exemplis,  enim 
ex  cxxviii  dextrum  tentavit  morbus  ; * phthisi 
autem  pulmo  sinister  multo  magis  opportunus,  f 
Sexui  necnon  muliebri  quam  virili  multo  | ma- 
gis funesta  est  phthisis.  Pneumonia  autem 
quam  foeminae  longe  saepius  tentantur  viri.  Ex 
septuaginta  et  quinque  quos  illo  morbo  impli- 
citos curavit  Louis,  quinquaginta  et  duo  sex- 
us fuerunt  fortioris.  § 

Nec  minus  pollent  argumenta  quae  bronchi- 
tidem  neque  necesse  neque  plerumque  phthisi 
praeire  stabiliunt.  Ex  octoginta  phthisi  pere- 
untibus, quorum  historias  fide  tradidit  Louis, 
plurimi  haud  magis  bronchitide  plexi  quam  ii 
tabe  liberi.  Mulieres  quas  longe  saepius  quam 
viros  phthisi  succumbere  nuper  dictum  est,  ca- 
tarrho  minus  sunt  opportunae.  Ex  centum  enim 
et  quinquaginta  quae  recensuit  Louis  exemplis, 
pars  tertia  tantum  sexus  fuit  debilioris.  ||  Ana- 


* Andral.  t.  ii.  Pneumonie,  Resume  Generale, 
f Louis,  p.  8.  J Ib.  p.  523. 

§ Ib.  p.  52.  ||  Ib.  p.  526 ■ 

tomicus  ille  peritus  bronchorum  membranam 
mucosam  prope  tubercula  quae  in  pus  non  abie- 
rant albam  fere  semper  vidit ; prope  ea  jam 
mollita  bronchisque  patentia,  puncta  rubra  prae- 
cipue sparsa  fuere,  puris  nempe  trajicientis  irri- 
tationi referenda.  Multa,  quae  in  hac  re  maxi- 
mi intersunt,  nos  docuit  stethoscopius.  Quo- 
rundam,  integra  antea  valetudine,  subito  tussi  et 
catarrho  correptorum,  pectoribus  digito  attente 
percussis,  admoto  etiam  stethoscopio  audiuntur 
soni  aliquando  qui  vel  tubercula  in  pulmonibus 
vel  etiam  cavernas  adhuc  latuisse  certissime  in- 
dicant. Haec  vero  bronchitidi  diu  antecessisse 
quis  dubitabit  ? Variolae  etiam  claro  Heberden 
nullam  in  phthisin  vim  exercere  visae  sunt.  Di- 
cit enim,  “ vidi  quosdam  variolis  occupatos, 
cum  jamjam  tabe  strumosa  essent  perituri  qui 
tamen  mitem  experti  sunt  morbum  et  eum  fe- 
liciter depulerunt,  neque  idcirco  quantum  po- 
tui judicare,  veteri  suo  morbo  citius  succubu- 
erunt.” 

Sententiae  etiam  aliae  in  quam  iverunt  Brous- 
sais  discipulique  ejus,  nempe  tuberculis  glan- 

dulas  afficientibus  mucosae  membranae  vicinae 
phlegmasiam  necesse  praeire,  minime  favent  ea 
quae  literis  mandavit  Louis.  Omnibus  vero 
glandularum  mesenterii  tuberculis  invasarum 
exemplis,  ilii  membrana  ulceribus  obsessa  fuit. 
Ulcera  tamen  haec  saepenumero  parva  fuere  nec 
proportio  ulla  inter  earum  et  tuberculorum  mag- 
nitudinem se  habere  visa  est.  Sic  omnibus  hisce 
glandulis  in  tubercula  mutatis,  membranam  in- 
venit albam  nec  minus  firmam,  nec  rimas  agen- 
tem, nec  ulla  morbi  indicia  exhibentem,  nisi  ul- 
cus minimum,  cujus  labra  pallida  fuere  et  pla- 
na. Plus  necnon  pollent  argumenta,  tubercu- 
la cervicis  glandulis  nata  ab  inflammatione  as- 
perse arteriae  et  bronchorum  membranae  muco- 
sae non  pendere.  Ex  octo  morbi  hujus  glan- 
dularum historiis  quas  narravit  Louis,  in  qua- 
tuor  tantum  tracheae  membrana  inflammata 
fuit,  in  una  ulcera  exhibuit.  In  caeteris  omni- 
no sana  fuit. 

Pauca  tantummodo,  de  conditionibus  anato- 
micis telarum  corporis  humani  vel  phlegmasia 
vel  tuberculis  occupatarum,  proferre  est  ani- 

mus.  Nam  quantopere  inter  sese  distant,  quis 
est  qui  ignorat  ? Pulmo  etenim,  inflammatione 
simplici  correptus  varias  subit  mutationes  phy- 
sicas, quas  perspexerunt  fere  cuncti,  optime  de- 
scripsit Andralius ; tuberculis  autem  tentatus 
idem  formam,  colorem,  densitatem  antea  dictis 
omnino  dissimiles  prae  se  fert.  Annon  eadem 
causa  res  tam  diversas  gignere  potest  prout  dicit 
Broussais  ? Nobis  haec  Andralii  dicta  aurea  po- 
tius placent : “ pour  rendre  raison  d’effets  si  dis- 
semblables  force  sera  d’admettre  des  causes  pre- 
disposantes  particulieres  de  chacun  d’eux;  force 
sera  de  reconnMtre  que  1’irritation  n’agit  plus 
que  comme  une  simple  cause  occasionelle,  qui 
serait  parelle-meme  impuissante  a pvoduire  au- 
cune  de  ces  alterations.”  Medicus  ille  quidem 
clanis  etiam  dicit,  quod  mutationes  organicas 
graviores  saepe  illae  sunt  quas  signa  irritationis 
leviora  comitantur. 

Et  telarum  ergo  morbidarum  et  quae  eas 
comitantur  functionum  laesarum,  in  iis  phthis. 
peremptis  perspectarum,  historiae,  quas  summa 
cura  tradidere  hodierni,  praecipue  vero  census 


DE  TUBERCULORUM  ORIGINE. 


15 


illi  universi  fere,  observationibus  quamplurimis 
inter  se  collatis,  nitentes,  quos  studio  et  diligen- 
tiae Gallorum  omnino  debet  scientia  nostra,  id 
efficiunt,  ut  tubercula  in  organis  telisque  cor- 
poris humani  diversis  oriri  videantur  ex  va- 
sorum secernentium  vel  exhalantium  morbida 
quadam  actione,  cujus  natura  propria  et  specia- 
lis adhuc  parum  cognoscitur,  quae  autem  cum 
inflammatione,  vasorum  capillarium  conditione, 
vix  minus  forsan  tenebris  obducta,  (de  qua 
nempe  alii  aliter  sentiunt,)  nulla  cognatione  ne- 
cessaria conjungi  videtur.  Quamquam  tamen 
satis  cognitum  perspectumque  habeamus  hanc 
quamcunque  vasorum  conditionem  tam  longe 
abesse  ut  ejus  tubercula  effundentis  semper  et 
necesse  prout  ait  Broussais  prodromus  sit,  ut 
multo  saepius  huic  praeeant  tubercula  ; quaerere 
tamen  licet  annon  plurima  sint  quae  vel  corpori 
extrinsecus  illata,  diathesi  hac  implicito,  vel  in  sui 
ipsius  penetralibus  se  habentia, — prout  conges- 
tio venosa,  irritatio  corporis  totius  ea  quam  nu- 
per clare  exposuit  Traversius,*  aliaque  multa, — 

aliquando  id  agunt  ut  effundatur  materia  tuber- 
culi ; inter  has  que  causas  nonne  ascisci  potest 
inflammatio  ? Rem  ita  se  habere  persuasum 
habet  Dr  Alison,  opinionique  ejus  arrident  quae 
physiologici  de  secretione  sana  statuere.  Nam 
actio  specialis  glandulae  cujusvis  vasorum,  vel 
iis  propria,  vel  nervis  pendens,  ad  munera  haec 
rite  peragenda  sola  non  valet.  Augeatur  san- 
guinis fluxus  necesse  est  qui  congestionem  quan- 
dam  in  glandula  gignat.  Quum  etiam  saepe 
usque  ad  aetatem  provectam  omnino  latent  tu- 
bercula, senem  autem  conficiunt,  cur  tunc  tem- 
poris prodirent,  nisi  quod  nova  quaedam  corpo- 
ris conditio  orta  sit  quae  semina  eorum  latentia 
excitavit  iisque  vim  vitamque  conflavit  ?.  Sed 
argumentis  praesertim  devicti,  quae  memoravit 
Doctor  Alison,  inflammationem  aeque  ac  conges- 
tionem venosam,  resque  alias  mox  dicendas  hac 
versari  potestate  confitemur.  Rationes  quarum 
ope  doctrinas  has  tuitus  est  Dr  Alison  ex  historiis 
praecipue  constant,  quibus  tubercula  inflamma- 
tionis signa  statim  secuta,  et  vel  telis  phlegma- 
sia  mutatis  adeo  intime  commixta,  ut  metam 
huic  aut  illi  ponere  haud  liceret,  vel  solam  lesio- 

nem  esse  inveniebantur.  Sic  post  abdominis 
dolorem,  comitante  pyrexia,  qui  morti  hydroce- 
phalo  illatae  mensem  praegressus  est,  exudatione 
lymphae,  eminentiarum  tuberculosarum  figuram 
praeferente,  opertum  vidit  peritoneum.  Alio  ex- 
emplo, post  rubeolam  quam  tussis  et  febris  sunt 
secutae,  tubercula  in  texturam  eam  carnosam 
vel  hepati  similem,  in  quam  inflammatione 
mutatur  pulmo,  sensim  abiere.  Tertio  denique 
pictoris  arte  conservato,  piam  matrem,  granis 
margaritas  referentibus  conspersam,  prope  mas- 
sam ejusdem  materiei,  forma  abnormi,  non  ul- 
lis carentem  signis  exudationis  inflammatoriae 
propriis,  invenit.  Pulmones  etiam  tuberculis 
mollibus  referti  erant  circa  quae  vasa  plurima 
conspiciebantur.  Hoc  quoque  tussis  exemplum 
fuit,  quae,  comitante  febre,  post  rubeolam,  infan- 
tem prius  a morbis  pectoris  liberum  aggressa 
est.  Doctrinaeque  eidem  favent  quae  a Brous- 
sais  in  suo  “ Examen  des  Doctrines  Medicales, 
t.  ii.  p.  684,”  de  hac  re  exponuntur ; videlicet, 
tubercula  ex  causis  irritationis  organicae  ortum 
ducere,  quae  vel  statim  organis  telisque  hoc 
vitio  postea  corripiendis,  vel  aliis  texturis  vi- 

cinis,  hasce  per  sympathiam  nervosam  aut  vasa 
communicantia  afficientibus,  applicantur.  Ita 
mucosae  membranae  bronchorum,  vesicularum 
aeris,  telae  cellulosae  interpositae,  vel  pleurae  in- 
flammatio, illo  judice,  pulmonum  tuberculis  sem- 
per  antecedit ; atque  idem  est  mucosae  mem- 
branae canalis  intestinorum  status,  antequam  in 
glandulis  mesenterii  nascantur  haec  corpora.  Nec 
diathesis  quaedam  morbida,  nec  corporis  habi- 
tus proprius  huic  morbo  solum  obnoxius  ; omnes 
autem  diu  ex  partium  nuper  dictarum  inflamma- 
tione chronica  laborantes  aggredi  potest.  In  eo- 
rum phthisi  natura  opportunorum  pulmonibus, 
quibus  viventibus  irritationis  pulmonalis  signa 
non  sese  edidere,  tubercula  unquam  invenisse  ne- 
gat ; horum  autem  dum  in  locis  catarrbo,  pneu- 
moniae vel  pleuritidi  opportunis  viverent, — dum 
Belgio  e.  g.  considerent,  phthisi  pulmonali  con- 
fectos plurimos  oppetere  vidit ; eosdem,  ex  re- 
gione hac  gravi  et  funesta,  in  Italiam  vel  His- 
paniam transeuntes  raro  corripuisse  morbum  ; 
omnes  denique  phthisi  occupatos,  morbi  origi- 
nem aut  frigori  aut  alii  cuidam  irritationis  pul- 
monalis causae  manifestae  tribuisse  dicit.  En- 

teritide  chronica  interfectorum  cadaveribus, 
glandulas  mesenterii  mucosae  membranae  punc- 
tis rubris  vicinas,  vasis  sanguineis  confertas ; 
eas  quoque  mucosae  membranae  partibus  actio- 
nem inflammatoriam  jam  passis  ulceribusque 
obsessis  finitimas,  tuberculosas  esse  vidit.  Plu- 
rimum etiam  valent  liaec  verba  clari  Heberden, 
“ Fieri  potest  ut  morbilli  graviores  vel  peri- 
pneumonia  vel  tussis  convulsiva,  vel  alia  adversa 
valetudo  latentia  tabis  semina  excitent  vel  etiam 
gignant,  tam  in  pueritia  quam  in  ultima  senec- 
tute, cujus  rei  exempla  ubique  obvia  sunt.”  An- 
dralius  etiam  in  hepate  dicit  tuberculis  praeire 
fere  semper  sanguinis  congestionem,  (t.  iv.  p.  19) 
remque  adeo  se  habere  in  aliis  jecinoris  morbis 
organicis  credit.  “ Ces  divers  engorgemens  du 
foie  sont  certainement  le  point  de  depart  d’un 
tres  grand  nombre  de  ses  affections  organiques, 
soit  hypertrophie  et  induration  de  sa  substance ; 
soit  degeneration  cancereuse.”  In  tuberculorum 
originem  eodem  modo  valet  irritatio  ea  totius 
corporis,  quam  optime  nuper  descripsit  Tra- 
versius  ; vel  injurias  magnas  vel  operationes  chi- 
rurgicas perpessi,  antequam  pectoris  morbis 

nunquam  tentati,  saepe  phthisi  confecti  pereunt. 
Servus  quidam,  in  liquorem  bullientem  crurum 
tenus  qui  inciderat,  huic  morbo  cito  succubuit, 
(p.  100.)  Morbi  exemplum  ipse  nuper  in  Noso- 
comio Regio  Edinensi  vidi  quod  rei,  in  qua  nunc 
versamur,  aliquid  interesse  puto. 

Johannes  Young,  aet.  23,  April  18,  1827,— 
lignei  operis  faber,  plurimos  annos  optime  va- 
luerat et  nunquam,  prout  ipse  dixit,  pectoris 
morbo  fuerat  tentatus.  Duos  autem  annos 
prius  in  Nosocomium  quam  esset  receptus,  par- 
tem inferiorem  lateris  dextri  thoracis,  equus 
calce  vehementer  percussit ; costae  fractae  nullis 
signis  afficiebatur ; mittebatur  statim  sanguis, 
nec  quicquid  incommodi  menses  sex  passus  est, 
sed  tunc  temporis  paululum  sanguinis  expuit, 
nec  diu  postea  subsecutae  sunt  tussis  spiritusque 
difficultas.  Dolor  omnino  abfuit — vena  iterum 
fuit  secta — morbus  autem  tarde  ingravescebat, 
sanguis  singulos  fere  menses  excreabatur,  nec 
operi  suo  vacare  saepe  valuit.  Omnia  haec  mala 
hiemem  postremam  graviora  facta  sunt,  nec  per 
octo  menses  labores  ullos  potuit  sustinere.  Per- 

paucis  abhinc  diebus  sanguinis  sextarium  vel 
amplius  expuit. 

Jam  nunc  spiritus  semper  aegre  ducitur,  gra- 
vius vero  dum  in  lecto  jacet,  vel  celeri  passu 
ambulat.  Trigesies  in  horae  sexagesima  parte 
spiritus  fertur.  Tussis  minus  frequens  quam 
olim  est.  Dolorem  autem  partis  inferioris  la- 
teris dextri  pectoris  movent  et  tussis  et  spiri- 
tus plene  ductus.  In  latus  dextrum  semper 
incumbit,  nam  alioquin  tussis  et  spiritus  valde 
fiunt  graviores.  Excreatur  interdum  aliquid 
cruentum.  Pulsus  civ. 

Pectore  etiam  ope  stethoscopii  attente  explo- 
rato murmur,  quod  fit  dum  spiritus  trahitur  at- 
que emittitur,  in  pulmone  dextro  vix  est  audi- 
endum. In  sinistro  autem  spiritus  cum  multo 
majore  sono  fertur  quam  solitum  ; nempe  is  est 
quem  “ puerilem  ” nominat  Laeneccius.  In 
axilla  dextra  et  abhinc  deorsum  usque  ad  mam- 
mam, indicium  illud  inflammatione  correpti  pul- 
monis, “ crepitus  ” videlicet,  facile  percipien- 
dum. Hisce  locis  murmur  naturale  vix  audi- 

tur  et  partibus  inferioribus  parum  aut  nihil 
aure  accipitur.  Quis  vero  stethoscopii  pe- 
ritus, signorum  valetudinis  adversae  ordine, 
tempore  etiam  per  quod  morbo  laboraverat,  rite 
perpensis,  pulmonem  dextrum  tuberculis  quam- 
plurimis  esse  obsessum,  ex  his  quoque  aliqua 
parenchymate  phlegmasia  longa  occupato  cinc- 
ta esse  dubitabit  ? Morbum  autem  hunc  ex  in- 
juria lateri  dextro  pectoris  illata  ortum  duxisse, 
pulmone  dextro  laborante,  valetudineque  prius 
bona  cito  post  vulnus  acceptum  conturbata,  pa- 
riter constat.  Apud  hominem  huncce,  tuber- 
culorum semina  annos  amplius  viginti  dormi- 
entia semper  forsan  dormitura  essent,  nisi  vul- 
neris irritatione  cita  fuissent,  quippe  quae  san- 
guinis molem  in  pulmone  dextro  statim  auge- 
ret quoque  actionem  vasorum  ejus  abnormem 
gigneret. 

Magni  etiam  aestimamus  quae  de  scirrho  do- 
cuit Astleius  Cooper.  * Feminas  enim,  quum 
menstrua  non  rite  proveniunt,  praecipue  aggredi- 


* Lectures,  V.  ii.  p.  177,  185-6. 

tur  morbus  iste  funestus.  Vetularum  quoque 
mammae,  eo  tempore  cum  fluere  jam  cessavere, 
scirrho  quam  maxime  opportunae. 

Tertia  nobis  est  tentanda  doctrina,  cujus  auc- 
tor fuit  eximius  ille  Jennerus,  quam  etiam  in 
operibus  duobus  de  morbis  tuberculosis  inge- 
niose tuitus  est  Baronus.  Plurimas  si  non  om- 
nes texturas  morbidas  ex  hydatidibus  nasci  ex- 
istimant. Tubercula  nascentia  vesiculas  esse 
parvas  pellucidas,  adeo  delicatas  ut  tactu  sentiri 
nequeant,  dicit  Baronus.  Talia  in  cadavere  hu- 
mano vix  unquam  conspicienda  sunt ; medicis 
ergo  fere  omnibus  jam  primum  nata  esse  de- 
scribuntur, quum  provectiora  sint  vix  transi  li- 
centia ita  grandia  ut  milii  semina  referant.  In 
cuniculorum  hepatibus  gradus  varios,  per  quos 
transeunt  in  tubercula  mutatae  liydatides,  saepe- 
numero  perspexit  Jennerus.  Macula  parva  et 
opaca  in  vesica  pellucida  eam  cito  mutaturam 
esse  imprimis  indicat,  quae  paulatim  augetur 
donec  pellicula  omnis  opaca  redditur  cartilagini- 
que similis.  Simul  mutatur  humor  ; translu- 
cens  nempe  gelatinae  instar,  vel  puri,  vel  caseo 

lacte  commixto,  vel  cruori  similis  fit,  nullisque 
caret  signis  pliysicis  quae  tuberculorum  sunt 
propria.  Hydatides  in  tubercula  sobda  muta- 
tas in  pus  nunquam  abituras  esse  contendit  Ba- 
ronus.  Ad  hanc  opinionem  confirmandam,  mul- 
torum quos  ipse,  quos  que  alii  curavere  et  an- 
tiqui et  hodierni,  historias,  literis  mandavit,  in 
quibus  et  liydatis  variaeque  telae  morbidae  jam 
recensitae  in  eodem  viscere  simul  sunt  repertae. 

In  Nosocomio  Regio  urbis  hujus,  duas  cada- 
verum sectiones  vidimus  rem  quam  nunc  agi- 
mus ei  non  omnino  alienas.  Primus  vero  Alex- 
ander Lawson,  annos  lxxii  natus,  vesicae  morbo 
confectus  mortem  oppetiit.  Apud  renis  dextri 
superficiem  plures  erant  hydatides  ad  pisi  vel 
fabi  magnitudinem,  quarum  omnes  humorem 
pellucidum  continebant.  Inciso  rene  textura 
ejus  illaesa  esse  reperiebatur.  Renis  sinistri  et 
superficies  et  parenchyma,  tuberculis  quamplu- 
rimis  parvis  miliaribus  firmis,  referta  fuerunt. 
Parte  ejus  extremfi  conspecta  fuit  liydatis  co- 
lumbae ovo  paulo  grandior  quae  tuberculis  un- 
dique fuit  obsessa. 


de  tuberculorum  origine. 


25 


In  cadavere  altero  corpora  haec  in  ovario  si- 
mul inveniebantur.  In  hypogastrio  erat  tu- 
mor ad  infantis  capitis  magnitudinem,  quae  pe- 
ritoneo tegebatur.  Superficies  ejus  corporibus 
multis  parvis  et  rotundis  obsessa  fuit,  quae  in 
maculis  distinctis  sunt  disposita,  inter  quas  con- 
spiciebatur membrana  naturalis.  Corpora  haec 
firma  subalbicantia  omnino  tubercula  referebant. 
Moles  varia  fuit ; nullum  piso  grandius.  Mas- 
sae hujus  morbidae  forma  fuit  abnormis  et  “ lo- 
bulata.”  Per  integumenta  ejus  hydatides  ob- 
scure perspiciendae.  Tumor  hic  ex  cystis  plu- 
rimis distinctis,  quarum  aliae  aliam  magnitudi- 
nem praeferebant,  quaedam  ovo  vix  minores,  con- 
stabat, Ex  his  aliae  materiam  gelatinae  simi- 
lem continuere,  aliae  opaciorem,  aliae  puri  vel 
tuberculo  mollito  non  dissimilem.  Vinculo  qua- 
si communi  nempe  textura  fibro-cartilaginosa 
inter  se  continebantur  hae  cystae,  adeo  ut  tumo- 
rem magnum  efficerent.  Observationes  quoque 
de  animalium  morbis  quas  fecit  Dupuy*  stabilire 
videntur  ut  inter  cystam  fibrosam  quae  hydati- 


* Andral,  t.  iii.  p.  25,  Note. 

dem  circumdat  propriasque  ejus  membranas, 
humor  albus  saepe  fit  tuberculo  mox  similis  fu- 
turus. In  exemplis  quibusdam  cystam  totam 
materia  tuberculosa  plenam  perspexit ; quam 
cystae  membrana  interna  secerni  judicat.  An- 
dralius  exemplum  etiam  memoravit  sacci  hy- 
datiferi  qui  ad  suppurationem  spectaverat,  in 
libro  suo  nuper  edito.  * 

Hisce  igitur  devicti  argumentis,  hydatidem, 
actione  vel  sui  ipsius  vasorum  vel  texturarum 
apud  quas  genita  est,  multimodis  mutari,  atque 
haud  raro  in  pus  abire  fateamur  necesse  est. 
A vera  tamen  ratione  longe  avios  deerrasse  qui 
in  tuberculum  eam  transire  constituant,  facile 
probatur.  Nam  tubercula,  rarissime  in  eodem, 
quo  hydatides  viscere,  sunt  reperta.  Ex  qua- 
tuor  exemplis  pulmonum  hydatidibus  vitiato- 
rum, ab  Andralio  memoratis,  in  uno  tantummo- 
do tubercula  quoque  perspexit.  Pulmones  nec- 
non,  qui  tuberculis  quam  alia  viscera  saepius  ob- 
sidentur, hydatidibus  multo  minus  sunt  oppor- 


Andral,  t.  iv.  p.  41,  operis  citati. 

tuni,  quae  vicissim  renes  testesque  morbo  hoc  nos- 
tro rarius  occupatos,  maxime  infestant.  Ex  sex 
mille  aegris  a Lerminier  curatis,  apud  quinque 
solum  pulmones  aggressa  erant  haec  animalia. 
Quinetiam  quum  textura  quaevis  corporis  hu- 
mani, hydatide  tuberculoque  simul  tentatur  (id 
quod  raro  accidit)  liaec  tamen  in  illud  non  pau- 
latim  transit,  nec  adeo  intime  nova  corpora  com- 
miscentur, ut  meta  ex  qua  oritur  illa,  in  quam- 
que desinit  hoc,  non  sub  oculorum  sensum  ca- 
dat ; sed  facillime  inter  sese  distinguuntur.  In 
primo  nempe  exemplo  a nobis  nuper  memora- 
to ren  dexter  nullo  vitio  nisi  hydatidibus  fuerat 
correptus  ; renisque  sinistri  tuberculis  quoque 
affecti,  partes  omnino  diversae,  duorum  vitiorum 
sedes  erant.  In  secundo  etiam  peritoneum  quod 
tumorem  obtexit  tantum  vera  tubercula  exhi- 
buit. Tumor  ipse  quidem  ex  hydatidibus  et 
simplicibus,  et  ad  suppurationem  spectantibus 
penitus  constabat.  Apud  perpaucos  ergo  quos 
simul  exercent  et  tubercula  et  hydatides,  hoc 
fortuito  fieri  nullaque  affinitate  morbos  duos 
conjungi,  vincet  forsan  sententia.  Alia?  etenim 
mutationes  organicae,  aeque  ac  tubercula,  atque 

hydatides  simul  aliquando  constant.  Hujus 
rei  exemplum  narravit  Cooperus.* 

Hajc  denique  sunt  quae  de  re,  in  qua  sumus 
versati,  hac  opella  nostra  docere  voluimus,  quae- 
que prorsus  in  certis  exploratisque  ducimus. 

lino,  Tubercula  actione  quadam  abnormi 
vasorum  nutrientium  in  variis  corporis  humani 
texturis  gignuntur. 

2 do,  Actio  haec,  aeque  ac  fere  omnia,  quae 
apud  corporis  penetralia  peraguntur,  atra  nocte 
obtecta,  ab  inflammatione  tamen  prorsus  est 
aliena. 

3tio,  Hanc  autem,  nullis  antecedentibus  caus- 
sis, fortuito,  ac  veluti  sponte  sua  oriri,  conten- 
dere nolumus  ; atque  fatemur  multas  esse  con- 
ditiones morbidas,  vel  totius  corporis,  nempe 
“ plethoram,”  debilitatem,  febrem,  irritationem 
universam  ; vel  partium  ejus  singularum,  ve- 


* Surgical  Lectures,  vol,  ii.  p.  121,  125. 

luti  inflammationem,  nimis  sanguinis  in  venis 
congestum,  infinitaque  alia,  quse  tuberculorum 
scintillas  adhuc  latentes  semperque  forsan  lati- 
turas,  excudere,  incendiaque  funesta  conflare 
possunt. 

4 to,  Hydatides  et  tubercula  res  sunt  inter  se, 
ratione  ortus  et  incrementi,  quam  maxime  dis- 
similes. 


finis. 


